ประกาศคณะกรรมการกํากับหลักทรัพย์และตลาดหลักทรัพย์ที่ กธ. 3/2561เรื่อง การดํารงเงินกองทุนของผู้ประกอบธุรกิจการจัดการกองทุนรวม การจัดการกองทุนส่วนบุคคล การเป็นนายหน้าซื้อขายหลักทรัพย์และการค้าหลักทรัพย์และการจัดจําหน่ายหลักทรัพย์ที่เป็นหน่วยลงทุน และการเป็นผู้จัดการเงินทุนสัญญาซื้อขายล่วงหน้า อาศัยอํานาจตามความในมาตรา 14 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 97 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และมาตรา 9 และมาตรา 49 แห่งพระราชบัญญัติสัญญาซื้อขายล่วงหน้า พ.ศ. 2546 คณะกรรมการ ก.ล.ต. ออกประกาศไว้ดังต่อไปนี้ข้อ ๑ ให้ยกเลิกประกาศคณะกรรมการกํากับหลักทรัพย์และตลาดหลักทรัพย์ ที่ กน. 20/2552 เรื่อง การดํารงความเพียงพอของเงินกองทุนของบริษัทจัดการ ลงวันที่ 3 สิงหาคม พ.ศ. 2552ข้อ ๒ ในประกาศนี้"ผู้ประกอบธุรกิจ" หมายความว่า ผู้ประกอบธุรกิจตามข้อ 3"บริษัทจัดการ" หมายความว่า บริษัทจัดการกองทุนรวม หรือบริษัทจัดการกองทุนส่วนบุคคล "บริษัทจัดการกองทุนรวม" หมายความว่า ผู้ประกอบธุรกิจการจัดการกองทุนรวม ไม่ว่าจะประกอบธุรกิจการเป็นผู้จัดการเงินทุนสัญญาซื้อขายล่วงหน้าด้วยหรือไม่"บริษัทจัดการกองทุนส่วนบุคคล" หมายความว่า ผู้ประกอบธุรกิจการจัดการกองทุนส่วนบุคคล ไม่ว่าจะประกอบธุรกิจการเป็นผู้จัดการเงินทุนสัญญาซื้อขายล่วงหน้าด้วยหรือไม่"ดํารงเงินกองทุน" หมายความว่า ดํารงความเพียงพอของเงินกองทุนหรือดํารงฐานะทางการเงินของผู้ประกอบธุรกิจ"ส่วนของผู้ถือหุ้น" หมายความว่า ส่วนของผู้ถือหุ้นที่ปรากฏในงบการเงินล่าสุดซึ่งมีวิธีการคํานวณตามมาตรฐานการรายงานทางการเงินที่กําหนดโดยคณะกรรมการกําหนดมาตรฐานการบัญชีตามกฎหมายว่าด้วยวิชาชีพบัญชี"กองทุนสํารองเลี้ยงชีพ" หมายความว่า กองทุนสํารองเลี้ยงชีพตามกฎหมายว่าด้วยกองทุนสํารองเลี้ยงชีพข้อ ๓ ประกาศนี้ใช้บังคับกับผู้ประกอบธุรกิจดังต่อไปนี้(1) บริษัทจัดการกองทุนรวม(2) บริษัทจัดการกองทุนส่วนบุคคล(3) ผู้ประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ การค้าหลักทรัพย์หรือการจัดจําหน่ายหลักทรัพย์ ที่เป็นหน่วยลงทุน ใบทรัสต์ของทรัสต์ที่มีลักษณะทํานองเดียวกับกองทุนรวมหรือหลักทรัพย์อื่นที่คณะกรรมการ ก.ล.ต. กําหนดให้เป็นหลักทรัพย์ที่มีลักษณะการลงทุนทํานองเดียวกับหน่วยลงทุน แต่ไม่รวมถึงผู้ประกอบธุรกิจดังกล่าวที่มีลักษณะหนึ่งลักษณะใดดังนี้ (ก) มีการลงทุนในหรือมีไว้ซึ่งหลักทรัพย์เพื่อการลงทุนของผู้ประกอบธุรกิจ (ข) มีการซื้อขายหลักทรัพย์ที่จดทะเบียนในตลาดหลักทรัพย์แห่งประเทศไทยเพื่อลูกค้าผ่านสมาชิกของตลาดหลักทรัพย์ดังกล่าวข้อ ๔ ประกาศนี้ไม่ใช้บังคับกับผู้ประกอบธุรกิจตามข้อ 3(3) และข้อ 5(2) ดังต่อไปนี้(1) ผู้ประกอบธุรกิจที่มีการกํากับดูแลฐานะทางการเงินตามกฎหมายอื่นอยู่แล้ว(2) ผู้ประกอบธุรกิจที่มีหน้าที่ดํารงเงินกองทุนสภาพคล่องสุทธิตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการดํารงเงินกองทุนสภาพคล่องสุทธิ(3) ผู้ประกอบธุรกิจที่ได้รับอนุญาตให้หยุดประกอบธุรกิจจากสํานักงานและอยู่ระหว่างหยุดการประกอบธุรกิจตามที่ได้รับอนุญาตนั้นข้อ ๕ การดํารงเงินกองทุนของผู้ประกอบธุรกิจให้เป็นไปตามข้อกําหนดดังต่อไปนี้ (1) กรณีเป็นบริษัทจัดการที่มีการประกอบธุรกิจอย่างใดอย่างหนึ่งหรือหลายอย่างดังนี้ ให้เป็นไปตามข้อ 6 (ก) การจัดการกองทุนรวมดังนี้ 1. กองทุนรวมอสังหาริมทรัพย์ 2. กองทุนรวมอสังหาริมทรัพย์เพื่อแก้ไขปัญหาในระบบสถาบันการเงิน 3. กองทุนรวมเพื่อแก้ไขปัญหาในระบบสถาบันการเงิน 4. กองทุนรวมอสังหาริมทรัพย์และสิทธิเรียกร้อง 5. กองทุนรวมโครงสร้างพื้นฐาน (ข) การเป็นทรัสตีหรือผู้จัดการกองทรัสต์ สําหรับทรัสต์เพื่อการลงทุนในอสังหาริมทรัพย์หรือโครงสร้างพื้นฐาน(2) กรณีเป็นบริษัทจัดการที่ไม่มีการประกอบธุรกิจใด ๆ ตาม (1) (ก) หรือ (ข) ให้ดํารงเงินกองทุนตามหลักเกณฑ์และเงื่อนไขที่กําหนดในเอกสารการดํารงเงินกองทุนของผู้ประกอบธุรกิจตามประกาศการดํารงเงินกองทุน ตาราง 1 : การดํารงเงินกองทุนของบริษัทจัดการตามข้อ 5(2) แห่งประกาศการดํารงเงินกองทุนท้ายประกาศนี้(3) กรณีเป็นผู้ประกอบธุรกิจตามข้อ 3(3) ให้ดํารงเงินกองทุนตามหลักเกณฑ์และเงื่อนไขที่กําหนดในเอกสารการดํารงเงินกองทุนของผู้ประกอบธุรกิจตามประกาศการดํารงเงินกองทุน ตาราง 2 : การดํารงเงินกองทุนของผู้ประกอบธุรกิจตามข้อ 3(3) แห่งประกาศการดํารงเงินกองทุนท้ายประกาศนี้ เว้นแต่กรณีเป็นผู้ประกอบธุรกิจที่มีลักษณะโดยครบถ้วนดังนี้ ให้ดํารงเงินกองทุนไม่น้อยกว่า 100,000 บาทแทน (ก) ประกอบธุรกิจเฉพาะการเป็นนายหน้าซื้อขายหน่วยลงทุน ใบทรัสต์ของทรัสต์ที่มีลักษณะทํานองเดียวกับกองทุนรวมหรือหลักทรัพย์อื่นที่คณะกรรมการ ก.ล.ต. กําหนดให้เป็นหลักทรัพย์ที่มีลักษณะการลงทุนทํานองเดียวกับหน่วยลงทุน (ข) ไม่มีการเก็บรักษาทรัพย์สินของลูกค้าไว้ในครอบครอง (ค) มีคุณสมบัติและได้แจ้งความประสงค์ต่อสํานักงานตามประกาศคณะกรรมการกํากับตลาดทุนว่าด้วยหลักเกณฑ์ชั่วคราวในการประกอบธุรกิจสําหรับผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้าบางประเภทข้อ ๖ ให้บริษัทจัดการตามข้อ 5(1) ดํารงเงินกองทุนดังต่อไปนี้ (1) ในกรณีเป็นบริษัทจัดการที่มิได้มีการกํากับดูแลฐานะทางการเงินตามกฎหมายอื่น และไม่มีหน้าที่ต้องดํารงเงินกองทุนสภาพคล่องสุทธิตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการดํารงเงินกองทุนสภาพคล่องสุทธิ ให้ดํารงส่วนของผู้ถือหุ้น ณ สิ้นวันสุดท้ายของแต่ละเดือน ตามหลักเกณฑ์ดังนี้ (ก) ในกรณีเป็นบริษัทจัดการกองทุนรวม ให้ดํารงส่วนของผู้ถือหุ้นไม่น้อยกว่า 20 ล้านบาท (ข) ในกรณีเป็นบริษัทจัดการกองทุนส่วนบุคคลที่ไม่เป็นบริษัทจัดการกองทุนรวม และมีการจัดการกองทุนสํารองเลี้ยงชีพอยู่ด้วย ให้ดํารงส่วนของผู้ถือหุ้นไม่น้อยกว่า 20 ล้านบาท(ค) ในกรณีเป็นบริษัทจัดการกองทุนส่วนบุคคลที่ไม่เป็นบริษัทจัดการกองทุนรวม และไม่มีการจัดการกองทุนสํารองเลี้ยงชีพ ให้ดํารงส่วนของผู้ถือหุ้นไม่น้อยกว่า 10 ล้านบาท(2) ในกรณีเป็นบริษัทจัดการที่มีการกํากับดูแลฐานะทางการเงินตามกฎหมายอื่น หรือที่ต้องดํารงเงินกองทุนสภาพคล่องสุทธิตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการดํารงเงินกองทุนสภาพคล่องสุทธิ ให้ดํารงเงินกองทุนหรือดํารงฐานะทางการเงินไม่น้อยกว่าหลักเกณฑ์ของกฎหมายอื่นหรือประกาศดังกล่าว แล้วแต่กรณีข้อ ๗ เพื่อประโยชน์ในการปฏิบัติตามประกาศนี้ ให้สํานักงานมีอํานาจดังต่อไปนี้(1) กําหนดหลักเกณฑ์ในรายละเอียดของข้อกําหนดตามประกาศนี้ ให้มีความชัดเจนเพียงพอที่ผู้ประกอบธุรกิจจะสามารถปฏิบัติตามประกาศนี้ได้ในแนวทางเดียวกัน โดยที่การกําหนดหลักเกณฑ์ดังกล่าวอาจกําหนดตามประเภทของผู้ประกอบธุรกิจก็ได้(2) กําหนดแนวทาง (guideline) การปฏิบัติในรายละเอียดของข้อกําหนดตามประกาศนี้ เพื่อเป็นการให้แนวทางปฏิบัติที่ถือว่าเหมาะสมและสอดคล้องตามประกาศนี้ และหากผู้ประกอบธุรกิจปฏิบัติตามแนวทางดังกล่าวแล้ว ให้ถือว่าผู้ประกอบการมีการปฏิบัติตามข้อกําหนดในประกาศนี้ในเรื่องที่มีการออกแนวทางนั้นข้อ ๘ ประกาศนี้ให้ใช้บังคับตั้งแต่วันที่ 1 เมษายน พ.ศ. 2561 เป็นต้นไปผู้มีอํานาจลงนาม - ประกาศ ณ วันที่ 17 มกราคม พ.ศ. 2561 (นายวรวิทย์ จําปีรัตน์) ประธานกรรมการ คณะกรรมการกํากับหลักทรัพย์และตลาดหลักทรัพย์